**H O T Ă R Â R E A NR. 42**

**din 28 martie 2017**

**privind aprobarea**  **dării în folosință gratuită pe o perioada de 20 ani a Aparatului de ventilație artificială către Spitalul Municipal Dej**

 **Consiliul local al Municipiului Dej,** întrunit în **ședința ordinară**  din data 28 martie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr.6149 din 21.03.2017 al Compartimentului Achiziții Publice din cadrul Primăriei Municipiului Dej, prin care se propune darea în folosință gratuită pe o perioadă de 20 ani a Aparatului de ventilație artificială către Spitalul Municipal Dej, echipamentul menționat fiind destinat îmbunătății infrastructurii de sănătate si dotării Spitalului, proiect avizat favorabil în ședința de lucru a Comisiei economice din data de 28 martie 2017;

În temeiul prevederilor art. 36, alin. (2), lit. c), art. 124 și art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** darea în folosință gratuită pe o perioadă de 20 ani a Aparatului de ventilație artificială având Nr. de inventar 225486, **valoarea de inventar 98.518 lei,către Spitalul Municipal Dej.**

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej, Direcția Tehnică și Economică, Compartimentul Patrimoniu Public și Privat din cadrul Primăriei Municipiului Dej.

**Art. 3.** Prezenta hotărâre se va comunica prin intermediul Secretarul Municipiului Dej, în termenul prevăzut de lege, Primarului Municipiului Dej, Compartimentului Patrimoniu Public și Privat al Primăriei Municipiului Dej, Direcției Tehnice și Economice, Spitalului Municipal Dej și Instituției Prefectului Județului Cluj.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 19**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**